**Faye HeavyShield** (født 1953) er en kunstner fra kainai-blood-nasjonen i Canada. Hun er blitt kalt en «kulturell matriark», kjent for skulpturer og installasjonskunst, som har hatt stor betydning for canadisk samtidskunst. HeavyShield er kjent for repeterende bruk av gjenstander og skrift til å lage installasjoner i stor skala for særskilte steder, ofte minimalistiske i utførelse. Hun bruker ofte naturlige materialer, bilder og lyder fra naturlandskapet rundt hjemtraktene sine. Digitale fotografier og videoer er også viktige virkemidler. Verkene hennes er inspirerte av miljøet og sin kulturarv, familie og personlige historie.

Bakgrunn
--------

HeavyShield var den tredje yngste av en søskenflokk på tolv. Hun vokste opp i North End i reservatet Blood 148, der faren hennes forvaltet en ranch. Som ung gikk hun på den katolske kostskolen St. Mary's Residential. Hjemme på reservatet snakket hun blackfoot og engelsk, og var mye sammen med sin bestemor, Sommitsikana/Kate Three Persons, som fortalte henne tradisjonelle blood- og blackfootsagn. 

Da HeavyShield var i trettiårene, i 1980, begynte HeavyShields å studere kunst ved Alberta College of Art and Design. I 1986 ble hun Bachelor of Fine Arts ved University of Calgary.

Kunstkarriere
-------------

> *My art is a reflection of my environment and personal history as lived in the physical geography of southern Alberta with its prairie grass, river coulees, and wind and an upbringing in the Kainai community (with a childhood stint in the Catholic residential school system). The past, present and imagined make up the vocabulary used to realize my thoughts and ideas; responses and references to the body, land, language.* – Faye HeavyShield
> 
> 

Etter å ha blitt student ved Alberta College of Art begynte HeavyShield å utforske ulike kunststiler. Det var mye ved den vestlige kunsttradisjonen som ikke berørte henne, men ho ble tiltrukket av å arbeide for hånd med skulpturer og installasjoner i storskala, ofte med repetitive former. Å skape disse verkene ga henne en følelse av fordypelse i materialene og konseptene bak de.

### Skulpturinstallasjoner

Mange av verkene til HeavyShield er tilknyttet særskilte steder, som *body of land*, som hun laget i 2002. Hundretalls små koniske tipiformer i papir er plassert for seg selv, i par eller i grupper på en vegg. Formene var i sjatteringer av rødt, rosa, lilla og brunt. Fargene kom fra digitale nærbilder av hud, som var blitt forstørret og så skrevet ut på papir. *body of land* er blitt innkjøpt av National Gallery of Canada.

Disse verkene inneholder ofte flere utgaver av samme type gjenstand, som båter, små firkanter av klede eller andre nette og ofte håndlagde gjenstander. Skapinga av disse gjenstandene fører til repeterende oppgaver, som å farge kleder – denne repeterande prosessen er noe HeavySheilds finner meditativ og utforskende.

### Arv

Blackfoot-perlearbeid ved Royal Ontario Museum.
HeavyShield sitt liv på Blood-reservatet og hennes blackfootopphav har alltid vært en viktig inspirasjon for hennes virke. I 2004 skapte hun *kuto'iis* ('blod'), et verk av hundretalls små, knytta klesbunter malt okerrøde og festet til en vegg. Verket har samme type kaotiske plassering som *body of land*, og hver bunt representerer en blodpropp. Det repetitive mønsteret og ritualet rundt skapelsen av buntene er blitt kalt «re-collection of stories, the sounds of language and song, of home.»

Fra 2007 til 2008 studerte HeavyShield perlearbeid utført av bloodfolk i samlingene til Canadian Museum of Civilization, Royal Ontario Museum og Glenbow Museum. Hun studerte klassifiseringssystemene i museene for disse gjenstandene, og merket seg at disse var lagret i skufferader eller i hyller og ofte med bare små katalogmerker. I løpet av studiene tenkte hun også på folkene (hovedsakelig kvinner) som skapte gjenstandene, folk som hun og hennes familie er i slekt med genetisk og historisk. Et stykke inspirert av denne studien er *hours* (2007); en bok utun tekst med tolv sider vevde av hvite frøperler.

### Kristen symbolisme

Den katolske utdannelsen til HeavyShield og den viktige stillingen til kristendommen i Blood-reservatet gjør at kristen symbolisme stadig opptrer i verkene hennes. Tegninger og skulpturer inspirerte av hakelina brukte av nonner fra Sisters of Charity of Montreal, også kjente som Grey Nuns, opptrådte på midten av 1990-tallet i *heart hoof horn*, mens bønneformer var del av installasjonsstykket *now I lay me down*, et stykke av semi-abstrakte fonter på en vegg som reflekterte katolske ritualer og bønner. *now I lay me down* var del av utstillingen *Into the Garden of Angels* ved The Power Plant i Toronto i 1994. Mange verk kan ha både kristne trekk og påvirking fra urfolkstradisjoner, som *the red line* (2021), en buktende snor av røde perler som både minner om tradisjonelle perlesmykker og katolske rosenkranser, i tillegg til blodårer og buktende landskap.

### Feminisme

På 1990-tallet var HeavyShield en av foregangskvinnene innen den feministiske kunstbevegelsen i Canada. Dette tiåret skapte hun flere verk som omkranset femininitet og kvinnelighet. I 1993 skapte hun *sisters*: en sirkel av seks par lyse sko med høye hæler der tærne pekte utover. Installasjonen representerte HeavyShield og hennes fem søstre, og symboliserte styrken til kvinner. Hun brukte sko igjen i 1994 i verket *she: a room full of women* der hun bruke tolv par dame- og jentesko hun hadde malt svarte med spraymaling. Dette verket var det første der HeavyShield brukte sine egne ord (hun skulle senere bringe diktene sine inn i flere andre verk) med innrammede svarte og hvite panel over hvert skopar, som represente «everywoman» eller enhver kvinne.

### Landskap

Utsyn over Belly River.
Oppvekststaden til HeavyShield sør i Alberta var nær to elver: Oldman og Belly. Hun pleide å leke i Oldman som barn sammen med søskene sine, og i 2004 begynte hun å dokumentere elvene med fotografi. Verket *old man is a river* ble laget av svart-hvite versjoner av disse fotografiene.

> *Through digital images, writing and drawing, my time spent with rivers – their influence on our bodies and our histories – has been recorded and re-played. And through travels, this engagement with the idea of place and its texture has come to be site-specific.*
> 
> 

Verket har rombeform, med en halvdel voksmaleri av præriegress og den andre et stort digitalt trykk-collage med innskrifter av tankene hennes. Verket ble utstilt i 2005 ved Alberta Biennial.

I 2004 skapte hun *camouflage*, et installasjons- og performance-aktig verk der HeavyShield plasserte steiner og kvister fra Oldman River, med kopierte bilder av elven og tekst fra blackfoot-ordboken på seg, på bredden av St. Croix River. De ble satt ut blant vær og vind, og tre uker senere var de fleste gjenstandene forsvunne i luften eller ført vekk av tidevannet. Verket ble laget i forbindelse med 400-årsjubileet for da Samuel de Champlain kom til stedet. De representerte «themes of transplantation and exchange.»

I media
-------

I 2007 var HeavyShield fortellerstemme og skuespiller i *Legends of Kainai: Stories from the Blackfoot People of Southern Alberta*, produsert av CBC.

Viktige utstillinger
--------------------

* *Hearts of Our People: Native Women Artists* (2019), Minneapolis Institute of Art, Minneapolis, Minnesota, USA.
* *The Art of Faye Heavyshield* (2022), 40-års retrospektiv utstilling, MacKenzie Art Gallery, Regina.

Viktige samlinger
-----------------

* Eiteljorg Museum of American Indians and Western Art
* Heard Museum
* National Gallery of Canada

Prisar og utmerkelser
---------------------

* *Eiteljorg Fellowship for Native American Fine Art*, 2009, Eiteljorg Museum of American Indians and Western Art
* Gershon Iskowitz Prize, 2022

Litteratur
----------

* HeavyShield, Faye. *venus as torpedo*. Dunlop Art Gallery Publications, 1996. ISBN 0-920085-88-1
* Maclear, Kyo and Kathryn Walter. *Private Investigators: Undercover in Public Space*. Banff Centre Press, 1999. ISBN 0-920159-61-3
* Smith, Paul Chaat. *Faye HeavyShield: Blood*. Southern Alberta Art Gallery, 2005. ISBN 1-894699-30-0

Referanser
----------

1. ↑   (på en-CA) *MacKenzie Art Gallery debuting retrospective on artist Faye HeavyShield*, besøkt 2023-03-17
2. ↑  News, Alberta Native (2022-03-30) (på en-US), *Faye HeavyShield awarded the Gershon Iskowitz Prize for Visual Arts*, besøkt 2023-03-17
3. ↑  Matejko, Agnieszka (2017-12-04) (på en-ca), *Faye HeavyShield's Calling Stones*, besøkt 2023-03-28
4. ↑  «raise a flag: works from the Indigenous Art Collection (2000 - 2015)» (PDF) **(engelsk)**. Indigenous Visual Culture at OCAD University.
5. ↑   (på en-US) *Contemporary Calgary*, besøkt 2023-03-17
6. 1 2 3 4 5 6 7 8 9 10 11 12 13  Lee-Ann Martin. *Faye HeavyShield: In the Blood*. Art Quantum, pp. 71–79. Eiteljorg Museum, 2009. ISBN 978-0-295-98996-9
7. ↑  «Faye Heavyshield (b. 1953)». *Other Selected Contemporary First Nations Artists*. Canadian Art. Arkivert fra originalen 28. juli 2011. Besøkt 10. mars 2011.
8. ↑  «Faye Heavyshield». *Artist's Page*. The National Gallery of Canada. 2010. Besøkt 10. mars 2011.
9. ↑  «Mentor in Residence: Faye HeavyShield». *Mentor in Residence*. Mentoring Artist's For Women's Art. 2005. Besøkt 10. mars 2011.
10. ↑   (på en-US) *connecting on a cellular level*, 2018-12-03, besøkt 2023-03-17
11. ↑  «Body of Land» **(engelsk)**. National Gallery of Canada. Besøkt 21. april 2023.
12. ↑  Arthur Renwick (1994). «Faye HeavyShield: Into the Garden of Angels». *Writing*. Center for Contemporary Canadian Art. Besøkt 10. mars 2011.
13. ↑   (på en) *Charlene Vickers and Faye HeavyShield*, besøkt 2023-03-17
14. ↑  *Hearts of Our People: Native Women Artists*. Seattle : University of Washington Press. 2019.
15. ↑  «The Art of Faye HeavyShield». *www.gallerieswest.ca*. Galleries West Magazine, 2022. Besøkt 8 February 2023.  Sjekk datoverdier i `|besøksdato=` (hjelp)
16. ↑  «Faye Heavyshield: Untitled». *Artwork Page*. National Gallery of Canada. Besøkt 10. mars 2011.
17. ↑  News, Alberta Native (2022-03-30) (på en-US), *Faye HeavyShield awarded the Gershon Iskowitz Prize for Visual Arts*, besøkt 2023-03-17

Bakgrunnsstoff
--------------

* "Faye HeavyShield: Strength of the Kainai" Arkivert 13 april 2018 hos Wayback Machine Mason Studio
* "Faye HeavyShield's Calling Stones" Galleries West